Ķekavas novads, Dokumenta datums ir pēdējā

elektroniskā paraksta datums

**Ķekavas novada pašvaldībai**

[novads@kekava.lv](mailto:novads@kekava.lv)

Biedrību:

Partnerība Daugavkrasts

Ķekavas novada uzņēmēju padome

Biedrība “Mežinieku apkaimes attīstībai”

**Komentāri par Ķekavas novada**

**Rīcības plānu 2021-2027.gadam**

Iepriekš minētās biedrības ir kopīgi izvērtējušas Ķekavas novada attīstības plānošanas dokumentus, kas tika prezentēti 10.marta sanāksmē, un iesniedz priekšlikumus (komentārus un precizējumus) 2021.-2027.gada Ķekavas novada Rīcības plānam (skat. pielikumu, labojumi/papildinājumi iekrāsoti zaļi).

Vēlamies atzīmēt pāris vispārējus jautājumus, kurus ņemot vērā, varētu uzlabot attīstības plānojuma dokumentu kvalitāti, padarot tos precīzāk mērķētus un saprotamākus:

1.Daudzviet tiek lietoti termini “uzlabot”, “pilnveidot”, “celt kvalitāti”, taču ne vienmēr ir skaidrs, kādā virzienā šie uzlabojumi tiks vērsti. Lietojot terminus “padarīt caurspīdīgāku sistēmu/ pieeju”, “padarīt sabiedrībai pieejamāku, saprotamāku” “radīt atgriezenisko saiti” un tml. būs saprotams, kādā virzienā ir paredzēti uzlabojumi.

2.Daudzviet paredzēts izstrādāt/ izveidot sistēmas, dokumentus, modeļus, taču reti kur tiek minēts, ka šie izstrādātie dokumenti/ sistēmas tiks arī ieviestas. Tā kā daļai no to ieviešanas ir nepieciešams arī finansējums, piem., sadarbības - atbalsta sistēmas ieviešanai, lai sekmētu nevalstiskā sektora, iedzīvotāju kopienu attīstību, tad bažas rada nepieciešamo līdzekļu iekļaušana rīcību finansēšanas plānojumā.

3.Kopumā vēlamies norādīt, ka, runājot par nevalstisko sektoru, jāsaprot, ka tas ietver gan fiziskas personas, gan iedzīvotāju kopienas, gan jebkuru biedrību un citu nevalstisku organizāciju. Rīcības plānā bieži šie jēdzieni un principi netiek ievēroti, un definējumi ir neprecīzi un neskaidri.

4.Tāpat būtu nepieciešama caurspīdīga un visiem izprotama sistēma, kā nevalstiskā sektora organizācijas var pieteikties visiem pašvaldības finansējumiem, kas tiek novirzīti šīm organizācijām, neatkarīgi no tā, vai finansējums plānots sporta, kultūras vai cita veida pasākumu organizēšanai.

Vēlamies arī norādīt, ka savas kompetences ietvaros labprāt izskatītu vai līdzdarbotos dokumenta sagatavošanā, kurā būs norādīti konkrētie sasniedzamie rezultāti katrai darbībai, kā arī citu dokumentu precizēšanā pirms to nodošanas  otrai publiskai apspriešanai.

Pielikumā: Rīcības plāns uz 27 (divdesmit septiņām) lapām ar precizējumiem un komentāriem

Ar cieņu,

biedrības “Partnerība Daugavkrasts”

valdes locekle Aiga Smiltāne

biedrības “Ķekavas novada uzņēmēju padome”

valdes locekle Līga Broduža

biedrības “Mežinieku apkaimes attīstībai”

valdes locekle Inese Kukle

DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU